

**Šilalės rajono savivaldybės administracijOS**

**DIREKTORIUS**

Įsakymas

DĖL ŠILALĖS RAJONO PAJŪRIO SENIŪNIJOS PROJEKTŲ FINANSAVIMO IR LĖŠŲ SKYRIMO PROJEKTAMS ĮGYVENDINTI 2023 METAIS

2023 m. liepos 5 d. Nr. DĮV-434

Šilalė

Vadovaudamasis Lietuvos Respublikos Vietos savivaldos įstatymo 34 straipsnio 6 dalies 1 punktu, atsižvelgdamas į Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos, sudarytos Šilalės rajono savivaldybės administracijos direktoriaus 2023 m. birželio 9 d. įsakymu Nr. DĮV-373 „Dėl Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos sudarymo“, 2023 m. birželio 22 d. posėdžio protokolą Nr. 1:

1. S k i r i u:
	1. Jomantų kaimo bendruomenės projektui „Sportas – sveikata“ įgyvendinti 2023 m. III ketvirtyje (prekių pirkimo išlaidoms apmokėti) 274,75 (du šimtus septyniasdešimt keturis eurus, septyniasdešimt penkis centus) Eur;
	2. Pajūrio miestelio bendruomenės projektui „Kilnojamosios parodos“ įgyvendinti 2023 m. IV ketvirtyje (kilnojamiesiems molbertams) 274,75 (du šimtus septyniasdešimt keturis eurus, septyniasdešimt penkis centus) Eur;
	3. Visdžiaugų kaimo bendruomenės projektui „Susėskim po darbų“ įgyvendinti 2023 m. IV ketvirtyje (prekių pirkimo išlaidoms apmokėti) 274,75 (du šimtus septyniasdešimt keturis eurus, septyniasdešimt penkis centus) Eur;
	4. Žvingių kaimo bendruomenės projektui „Žygis valstybės dienai paminėti“ įgyvendinti 2023 m. III ketvirtyje (prekių pirkimo išlaidoms apmokėti) 274,75 (du šimtus septyniasdešimt keturis eurus, septyniasdešimt penkis centus) Eur.

 2. P a v e d u Jomantų kaimo bendruomenės, Pajūrio miestelio bendruomenės, Visdžiaugų kaimo bendruomenės ir Žvingių kaimo bendruomenės pirmininkams ne vėliau kaip per 10 darbo dienų nuo šio įsakymo priėmimo dienos pasirašyti Valstybės biudžeto lėšų naudojimo projektui įgyvendinti pagal Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonę „Stiprinti bendruomeninę veiklą savivaldybėse“ sutartį.

 3. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt, Pajūrio seniūnijos, Jomantų kaimo bendruomenės, Pajūrio miestelio bendruomenės, Visdžiaugų kaimo bendruomenės ir Žvingių kaimo bendruomenės skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas